lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv fi lv en lv lv lv es uk es en en lv lv lv lv lv lv eu lv lv lv lv lv lv lv en en en lv lv lv lv lv it lv lv lv lv en lv lv lv en en en en en en en en en en en en en en en en lt lv lv en lv lv lv lv lv lv lv lv lv lv es lv es lv ceb lv lv lv lv lv lv lv lv lv lv lv fi lv lv de sk en sk hbs_lat lv lv sk hbs_lat uk en en lv id es es en lv lv
Fībija Bridžersa - dziesmu rakstniece, kas prot sevi aizstāvēt
Jānis Žilde, Galvenā redaktora vietnieks
2020. gada 13. jūlijs 00:00
Laiku pa laikam populārās mūzikas aizstraumēto pasauli no ierastā-pierastā izrauj kāds īpašs talants. Un tas notiek ne tik daudz oriģinālas mūzikas valodas dēļ, jo radīt ko jaunu, kā mēs zinām, ir gandrīz neiespējami, bet ar īpašu personisku starojumu. 25 gadus vecā Losandželosas dziesmu rakstniece Fībija Bridžersa (Phoebe Bridgers) ir viens no šādiem īpašiem talantiem.
FOTOZelta rudens atjaunotajā Ķemeru vēsturiskajā parkā
Kino ar neaizklātām seksa ainām. Ko sola pašmāju attiecību drāma “Mīlulis”?
EkskluzīviPar bailēm, grāmatu reitingiem un nelaimīgu laulību: intervija ar Karīnu Račko
"Rīta panorāmas" vadītāja nosauc vienu lietu, pie kā nevar pierast savā darbā
Mūžībā devusies mākslas kolekcionāre Dina Zuzāne
VideoEfektīgas meitenes, privātā lidmašīna: Felipe pārsteidz fanus ar jaunu mūzikas video
Varu atzīt, ka pie šāda secinājuma nenonācu uzreiz. 2017. gadā izdotais Fībijas debijas ieraksts "Stranger in the Alps" likās jauks, taču pie sevis nodomāju, ka šādu gaisīgu, romantisku indīfolka dziesmu rakstnieču taču ir tik daudz, un kāpēc lai Fībija būtu kaut kas īpašāks? Tomēr mūziķu kompānija, kurā Fībija apgrozījās, - "Gaišo acu" Konors Obersts (Conor Oberst), alternatīvā kantri zvaigzne Raiens Adamss (Ryan Adams) u.c., jau liecināja, ka jaunajai māksliniecei ir izcili padomdevēji, spēcīgs pamats, uz kā būvēt ko paliekošu.
Kad pagājušogad Fībija un vēl vairākas sievietes nāca klajā ar paziņojumu, ka Raiens Adamss ir uzvedies nepiedienīgi, sūtījis seksuāla rakstura īsziņas un draudus, arī nepilngadīgām fanēm, atklājās, ka nemaz tik viegls ceļš uz lielo mūzikas pasauli Fībijai nav bijis. 2014. gadā, būdama vēl pavisam jauna, viņa uz īsu brīdi bija romantiskās attiecībās ar divdesmit gadus vecāko Adamsu, kurš solīja meitenei palīdzēt, taču pēc šķiršanās, Adamss nav licies mierā, sūtījis draudu īsziņas un solījis atņemt sev dzīvību, ja neiegūs kāroto.
Dziedātājas debijas albumā šīm attiecībām veltīta drosmīga dziesma "Motion Sickness", un visticamāk, ka tieši Adamsam veltīta arī jaunā albuma "Punisher" kompozīcija "Kyoto Song".
"Dzimis zem Skorpiona debesīm, es vēlējos redzēt pasauli ar tavām acīm, taču, kad tas notika, es pārdomāju,"
tā skan dziesmas vārdi.
Video: Phoebe Bridgers "Kyoto".
Bridžersa dzimusi 1994. gadā Pasadenā, Kalifornijā. Jau vienpadsmit gadu vecumā spēlējusi ģitāru un sacerējusi pirmās dziesmas. Mūziku apguvusi vietējā skolā, studējot džeza vokālu, un jau 2015. gadā, jau pieminētā Raiena Adamsa virsvadībā (viņa izdevniecībā "Pax AM"), izdeva mazo debijas septiņu collu plati "Killer" ar trīs dziesmām.
2017. gadā seko debijas albums, gadu vēlāk sadarbība ar vēl divām mūziķēm (Julien Baker un Lucy Dacus) projektā "Boygenius" un 2019. gadā kopdarbs ar Konoru Oberstu grupā "Better Oblivion Community Center".
Jau ar pirmajiem otrā albuma "Punisher" singliem - sapņaini romantisko "Garden Song", minēto "Kyoto" un "ICU", interese par Fībijas mūziku un viņas personību kļuva arvien izteiktāka, un jūnijā, kad plate beidzot nāca klajā, rezonanse ap to bija liela.
Albums ieskaņots aptuveni pusotru gadu ilgā laika posmā Losandželosas studijā "Sound City" kopā ar producentiem Toniju Bergu (Tony Berg) un jau no debijas albuma pazīstamo Ītanu Grasku (Ethan Gruska). Kopumā pie plates tehniskās informācijas minēti aptuveni divdesmit mūziķi, to skaitā Obersts, Džuliana Beikere, bundzinieks Džims Keltners (Jim Keltner), kas spēlējis ar Bobu Dilanu, u.c.
Phoebe Bridgers "Punisher" Foto: publicitātes
Aptuveni četrdesmit minūšu garais albums ir dziļi personisks, atklāts, intīms, vienlaikus gaisīgs un romantisks.
Kādā intervijā Bridžesa atklāja, ka pirms gulētiešanas bieži klausās Džefa Baklija koncertierakstus, jūsmo par Eliotu Smitu, un šo sarežģīto, emociju plosīto mūziķu nospiedums jūtams arī Bridžersas mūzikā.
Lai arī mūzika ir nedaudz skumīga un apcerīga, pati Fībija tāda nemaz nav. Par to liecina viņas "Instagram" konts "fake nudes", kurā dziedātāja padalās arī ar kādiem personiskākiem video un foto.
View this post on Instagram
talked to my favorite author, @carmenmmachado, about ghosts and 7 eleven for @playboy real nudes by @davis.bates
A post shared by Phoebe Bridgers (@_fake_nudes_) on Jun 24, 2020 at 12:24pm PDT
Izdošanas datums - 18.06.2020.
FOTO Izskanējis Uģa Prauliņa jaunā albuma prezentācijas pasākums
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa